Það er aðeins um einn sautján þúsundasti af tímanum sem liðinn er síðan líf kviknaði á jörðinni . Forverar mannsins voru flóknar lífverur með fjölbreytt skynfæri , mikla hreyfigetu og svo framvegis . Dýr hafa samskipti sín á milli með ýmsum leiðum , ekki aðeins innan sinnar tegundar heldur einnig milli tegunda . Ýmsar dýrategundir , til að mynda í hópi sjávarspendýra , eru taldar hafa flókin merkjakerfi til að senda boð á milli sín . Hins vegar skulum við heldur ekki gleyma því að það er allt eins víst að hæfni annarra dýra á þessu sviði muni líka þróast . Þannig eru engar fyrirfram gefnar hindranir í veginum fyrir því að einhver dýr fari að " tala " einn góðan veðurdag , það er að segja að þau fari að hafa samskipti sín á milli með álíka flóknum hljóðmyndum og við notum núna . Hitt er hins vegar engan veginn sjálfgefið að mennirnir eða arftakar þeirra muni skilja neitt í þessu tali ! Höfundur þakkar Margréti Björk Sigurðardóttur líffræðingi gagnlegar athugasemdir og umræður um efni svarsins .